
Parlamentul României

Camera Deputaţilor
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	20 iunie 2011

	Nr.
	27/320


RAPORT  DE  ÎNLOCUIRE
asupra proiectului de Lege privind declararea zilei de 24 ianuarie zi de sărbătoare naţională legală 

(Plx 423/2010),
a proiectului de Lege pentru modificarea Legii nr.53/2003 - Codul Muncii
(Plx 433/2010),
 a propunerii legislative privind modificarea Legii nr.53/2003- Codul Muncii în vederea declarării „ Zilei Naţionale de Rugăciune” ca sărbătoare legală nelucrătoare 

(Plx 672/2010)
şi
a proiectului de Lege pentru completarea art.134 alin. (1) din Legea nr. 53/2003- Codul Muncii 

(PLx 765/2010)
În temeiul art.70 din Regulamentul Camerei Deputaţilor, republicat, proiectul de Lege privind declararea zilei de 24 ianuarie zi de sărbătoare naţională legală, proiectul de Lege pentru modificarea Legii nr.53/2003- Codul Muncii, propunerea legislativă privind modificarea Legii nr.53/2003- Codul Muncii în vederea declarării „Zilei Naţionale de Rugăciune” ca sărbătoare legală nelucrătoare şi proiectul de Lege pentru completarea art.134 alin.(1) din Legea nr. 53/2003 - Codul Muncii au fost retrimise Comisiei pentru muncă şi protecţie socială în vederea reexaminării şi întocmirii unui nou raport, prin adresele nr. PLx 423,  PLx 433, Plx 672 din 7 aprilie 2011, respectiv nr. PLx 765 din 4 mai 2011.
La întocmirea prezentului raport de înlocuire, comisia a avut în vedere:

· pentru PLx 423/2010

· avizul favorabil al Consiliului Legislativ (nr.217/10.03.2010)
· avizul negativ al Comisiei juridice, de disciplină şi imunităţi (nr.31/703/23.09.2010)
· avizul favorabil al Comisiei pentru administraţie publică, amenajarea teritoriului şi echilibru ecologic (nr.26/1530/15.09.2010)
· punctul de vedere negativ al Guvernului (nr.955/12.04.2010)
· pentru PLx 433/2010

· avizul favorabil al Consiliului Legislativ (nr.140/23.02.2010)
· avizul negativ al Comisiei juridice, de disciplină şi imunităţi (nr.31/713/22.09.2010)
· punctul de vedere negativ al Guvernului (nr.1056/19.04.2010)

· pentru Plx 672/2010

· avizul favorabil al Consiliului Legislativ( nr. 604/13.05.2010

· avizul favorabil al Comisiei juridice, de disciplină şi imunităţi( nr. 31/1031/18.11.2010)

· avizul favorabil al Comisiei pentru drepturile omului, culte şi problemele minorităţilor naţionale(nr. 25/739/18.11.2010)

· avizul favorabil al Comisiei pentru egalitatea de şanse pentru femei şi bărbaţi( nr. 37/832/24.11.2010)

· punctul de vedere negativ al Guvernului( nr. 2044/09.08.2010)
· pentru PLx 765/2010

· avizul favorabil al Consiliului Legislativ (nr.703/07.06.2010)

· avizul negatival Comisiei juridice, de disciplină şi imunităţi (nr. 31/1146/15.12.2010)

· punctul de vedere negativ al Guvernului (nr. 2201/20.08.2010)


Pentru respectarea normelor de tehnică legislativă cele patru iniţiative au fost conexate într-un singur raport, întrucât au acelaşi obiect de reglementare, respectiv modificarea art.134 alin.(1) din Codul muncii. 
În urma finalizării dezbaterilor, în şedinţa din 15 iunie 2011, membrii Comisiei au hotărât menţinerea soluţiei de respingere a celor patru proiecte de acte normative, exprimate în rapoartele anterioare, depuse cu nr. 27/546/29.11.2010, 27/705/27.01.2011, nr.27/151/29.03.2011 şi 27/791/29.03.2011.

Prezentul raport, de respingere a celor 4 proiecte, a fost adoptat de membrii comisiei cu majoritate de voturi (9 voturi împotrivă).
La lucrări au fost prezenţi 26 de deputaţi, din totalul de 27 membri ai comisiei.

Cele patru iniţiative legislative fac parte din categoria legilor organice, conform prevederilor art.73 alin.(3) din Constituţia României, republicată.

În conformitate cu prevederile art.55 din Regulamentul Camerei Deputaţilor, la dezbateri au participat, din partea Ministerului Muncii, Familiei şi Protecţiei Sociale, doamna Carmen Manu, director şi domnul Eduard Corjescu - director.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
În cadrul dezbaterilor, a fost formulat un amendament care, supus votului, a fost respins. La solicitarea iniţiatorilor, amendamentul este redat în anexa la prezentul raport.

PREŞEDINTE,




SECRETAR,


Victor Paul Dobre



Adrian Solomon
Şef serviciu Elena Mesaroş

Întocmit,

Expert parlamentar Monica Rallu Curta

ANEXĂ

Amendamente respinse:
În cadrul dezbaterilor, Comisia a respins următoarele amendamente:
	Nr. crt.
	Text iniţial
(PLx 433/2010)
	Amendamentul propus
( autor)
	Motivare

	1.
	Titul legii

Lege pentru modificarea Legii nr.53/2003- Codul Muncii 


	Lege pentru modificarea  art.139 alin.(1) din Legea nr. 53/2003 - Codul Muncii
Autori: doamnele deputat Aura Vasile, Mariana Câmpeanu, Diana Tuşa şi domnii deputaţi Victor Paul Dobre, Dan Mircea Popescu, Ioan Cindrea, Adrian Solomon, Dorel Covaci, Nini Săpunaru

	Pentru respectarea normelor de tehnică legislativă, având în vedere că Legea nr.53/2003 a fost republicată, iar art.134 a devenit art.139.

	2.
	Articol unic. - Alineatul (1) al articolului 134 din Legea nr. 53/2003- Codul Muncii, publicată în Monitorul Oficial al României, Partea I, nr. 72 din 5 februarie 2003, cu modificările şi completările ulterioare, se modifică şi va avea următorul cuprins:


	Articol unic. – La articolul 139 din Legea nr.53/2003 - Codul Muncii, republicată în Monitorul Oficial al României, Partea I, nr. 345 din 18 mai 2011, alineatul (1) se modifică şi va avea următorul cuprins:
Autori: doamnele deputat Aura Vasile, Mariana Câmpeanu, Diana Tuşa şi domnii deputaţi Victor Paul Dobre, Dan Mircea Popescu, Ioan Cindrea, Adrian Solomon, Dorel Covaci, Nini Săpunaru.

	Pentru respectarea normelor de tehnică legislativă, având în vedere că Legea nr.53/2003 a fost republicată, iar art.134 a devenit art.139.

	3.
	Art.134. - (1) Zilele de sărbătoare legală în care nu se lucrează sunt:

- 1 şi 2 ianuarie;

- 24 ianuarie

- prima şi a doua zi de Paşti;

- 1 mai;

- prima şi a doua zi de Rusalii;

- Adormirea Maicii Domnului;

- 1 decembrie;

- prima şi a doua zi de Crăciun;

- două zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora.
	„Art.139. - (1) Zilele de sărbătoare legală în care nu se lucrează sunt:

- 1 şi 2 ianuarie;

- 24 ianuarie;

- prima şi a doua zi de Paşti;

- 1 mai;

- prima şi a doua zi de Rusalii;

- Adormirea Maicii Domnului;

- 30 noiembrie;
- 1 decembrie;

- prima şi a doua zi de Crăciun;

- două zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora.”
Autori: doamnele deputat Aura Vasile, Mariana Câmpeanu, Diana Tuşa şi domnii deputaţi Victor Paul Dobre, Dan Mircea Popescu, Ioan Cindrea, Adrian Solomon, Dorel Covaci, Nini Săpunaru.
	Argumente pentru susţinere:

Având în vedere importanţa zilei de 24 ianuarie în istoria poporului român, recunoaşterea ei ca sărbătoare legală reprezintă un gest simbolic ce conferă acestei sărbători statutul bine meritat.

În ceea ce priveşte ziua de 30 noiembrie iniţiatorii au avut în vedere solicitarea Patriarhiei Române de celebrare a acestei zile, a Sfântului Apostol Andrei - creştinătorul neamului românesc şi ocrotitorul spiritual al României.

În 2001, Sfântul Sinod a decis ca ziua de 30 noiembrie să fie proclamată şi cinstită ca sărbătoarea bisericească naţională nelucrătoare, iar apoi să se intervină la autorităţile statului ca această zi să fie declarată sărbătoare legală nelucrătoare.

Argumente pentru respingere:

Măsurile propuse conduc la diminuarea zilelor lucrătoare dintr-un an calendaristic, fapt ce impune presiuni asupra bugetului de stat, determinând o creştere a cheltuielilor bugetare.

